钦定古今图书集成/理学汇编/文学典/第183卷 > 王逸本集 > 《九歌章句》
## 钦定古今图书集成/理学汇编/文学典/第183卷 > 王逸本集 > 《九歌章句》

《九歌》者，屈原之所作也。昔楚南郢之邑，沅湘之间，其
俗信鬼而好祀，其祠必作乐鼓舞，以乐诸神。屈原放
逐，窜伏其域，怀忧苦毒，愁思怫郁，出见俗人祭祀之
礼，歌舞之乐，其词鄙陋，因为作九歌之曲。上陈事神
之敬，下以见己之冤结，托之以讽谏。故其文意不同，
章句杂错，而广异义焉。